钦定古今图书集成/明伦汇编/皇极典/第163卷 > 《吊秦始皇赋》晋·傅元
## 钦定古今图书集成/明伦汇编/皇极典/第163卷 > 《吊秦始皇赋》晋·傅元

余治狱至长安，观乎《阿房》，而吊始皇曰：

伤秦政之为暴，弃仁义以自亡；搦纸申辞，以吊始皇。
有姬失统，命不于常。六国既平，奄有万方。政虐刑酷，
如火之扬。致周章之百万，取发掘于项王。疲斯民乎
宫墓，甚癸辛于夏商。未旋踵而为墟，屯麞麋乎庙堂。
国既颠而莫扶，孰阻兵之为强？